10 dkg olajbogyóban (ez egy kis üveg) 110-150 kalória van. Ennyit nem valószínű, hogy egyszerre megeszel, de napi 7-8 szem olajbogyóra lebontva ez akkor sem nagyon sok, ha pl. egy napra csak 1500 kalóriát engedsz meg magadnak, mert fogyni szeretnél. Tehát nem kell félned az olajbogyótól. Persze tudni kell, hogy magas zsírtartalmú ételről van szó, ezért ne tömd magadba, mert elronthatod a gyomrodat. De kimondottan hasznos lehet, ha a hirtelen rád törő éhségrohamot egy-két szem olajbogyóval csillapítod mondjuk egy pékségben vett pogácsa helyett!